open-index/open-wikipedia-markdown huggingface dataset:
Auto GP -kausi 2013

**Auto GP -kausi 2013** oli Euroseries 3000 -sarjan vuonna 2010 korvanneen Auto GP -sarjan neljäs kausi. Kausi alkoi 23. maaliskuuta Italian, Monzan radalla ja päättyi 6. lokakuuta Tšekin Brnon radalla.

Sarjan mestaruuden voitti italialainen Vittorio Ghirelli, toiseksi sijoittui japanilainen Kimiya Sato ja kolmanneksi italialainen Sergio Campana.

## Tallit ja kuljettajat

## Kilpailukalenteri

Kaudella ajettiin muun muassa kolme kisaviikonloppua World Touring Car Championship -osakilpailujen yhteydessä ja yksi kisaviikonloppu DTM -osakilpailun yhteydessä. Jokaisen kisaviikonlopun aikana ajettaan kaksi 35–40 minuutin tai 85 kilometrin pituista kilpailua. Jokaisessa kilpailussa kunkin kilpailijan on suoritettava pakollinen varikkopysähdys. Alkuperäisten suunnitelmian mukaan kauden neljäs viikonloppu piti kilpailla Moscow Racewayn radalla Venäjällä, mutta se korvattiin Englannin Silverstonen radalla. Alun perin oli myös tarkoitus kilpailla Alankomaissa Zandvoortin radalla, mutta se korvattiin Italian Mugellon radalla kesken kauden.

(*) = Tarkoittaa paalupaikkaa, joka on saavutettu lauantain kilpailun kahdeksannesta sijasta.

## Lähteet
Vultee A-35 Vengeance

**Vultee A-35 Vengeance** on yhdysvaltalainen toisen maailmansodan syöksypommittaja. Sitä käytettiin myös paljon maalinhinaustehtäviin.

Kaksipaikkainen ja yksimoottorinen konetyyppi oli eräs suhteellisen harvoja Liittoutuneiden vastineita Natsi-Saksan Stuka-pommituskoneelle, tässä yhteydessä laivaston pommikoneet pois luettuina. Valmistajayhtiö Vultee Aircraft yhtyi vuonna 1943 Consolidated Aircraftiin, jolloin syntyi Convair. Konetyypin edeltäjä, A-31 ei ollut yhtä lailla laajassa käytössä.

Yhdysvaltain ohella tätä konetyyppiä käyttivät ainakin Vapaan Ranskan, Australian sekä Intian ilmavoimat. Lend-Lease -sopimuksen pohjalta, sitä toimitettiin myös Isolle-Britannialle.

Konetyypin nimeämiskäytäntö vaihteli: Kansainyhteisön maat käyttivät niin kutsuttuja suoria versio-nimiä: Mk I-IV. Amerikkalaiset käyttivät eriävää nimeämiskäytännettä. Siinä päätyypit olivat: A-31, A-35A sekä A-35B.

Moottori oli Wright R-2600-13 -tyypin tähtimoottori, ja se oli teholtaan 1 700 hevosvoimainen (1 268&nbsp;kW). Se antoi 449&nbsp;km/h huippunopeuden.

Aseistuksena oli kuusi 0.50 kaliiperin eli 12,7&nbsp;mm konekivääriä edessä kiinteästi, sekä yksi takana liikuteltavasti. Pommikuorma oli enimmillään 907&nbsp;kg, joka kuljetettiin koneen ulkoisesti.

## Lähteet
*
*Chant, Chris: *II maailmansodan lentokoneet*, suom. Petri Kortesuo, s. 308. Hämeenlinna Karisto, 2008 

### Viitteet

## Aiheesta muualla
*http://www.militaryfactory.com/aircraft/detail.asp?aircraft_id=521
*http://www.aviastar.org/air/usa/vultee_vengeance.php
*http://www.wwiivehicles.com/usa/aircraft/dive-bomber/vultee-vengeance.asp
*http://www.historyofwar.org/articles/weapons_vultee_A-35_vengeance.html
*http://navalhistory.flixco.info/H/244954/8330/a0.htm
Hietikkopyy

**Hietikkopyy** (*Ammoperdix griseogularis*) on aitokanoihin kuuluva kanalintu.

## Tuntomerkit
Hietikkopyy on 22–25 senttimetriä pitkä. Koiraalla on harmaa päälaki, niska ja kurkku. Silmien ympäri kulkee musta naamari ja silmän takana sillä on valkoinen laikku. Kaulan sivuilla sillä on valkoisia pilkkuja. Selkä ja vatsa ovat hiekanruskeita ja siivillä sillä on mustaa, valkoista ja ruskeaa aaltojuovitusta. Naaras on koirasta himmeämmän värinen.

## Levinneisyys
Hietikkopyitä elää Lähi-idässä, Etelä-Aasiassa ja Keski-Aasian eteläosissa. Sitä tavataan Afganistanin, Azerbaidžanin, Intian, Iranin, Irakin, Kazakstanin, Pakistanin, Syyrian, Tadžikistanin, Turkin, Turkmenistanin ja Uzbekistanin alueilla.

## Lähteet
Carl Emil Holmberg

**Carl Emil Holmberg** (10. kesäkuuta 1860 – 4. tammikuuta 1943) oli suomalainen diplomi-insinööri, professori ja valtiopäivämies. 

## Henkilöhistoria
Holmbergin vanhemmat olivat tehtailija Carl Johan Holmberg ja rouva Amalia Maria o.s. Tallberg. Hän oli naimisissa vuodesta 1896 Agnes Charlotta Holmbergin (o.s. Jauckens) kanssa. 

Valmistuttuaan insinööriksi Holmberg teki opintomatkoja Englantiin, Skandinavian ja Keski-Europan maihin sekä Yhdysvaltoihin ja Venäjälle. Hänet nimitettiin 1884 Polyteknillisen opiston opettajaksi. Vuosina 1886–1896 hän toimi myös Helsingin teollisuuskoulun geodesian sekä silta-, tie- ja vesirakennusopin opettajana. Helsingin apulaiskaupungininsinöörinä hän oli 1883–1889. Holmberg oli Teknillisen korkeakoulun professori 1908–1927, vararehtori 1910–1913 ja 1922–1927 sekä rakennusinsinööriosaston johtaja 1913–1927. Hän laati Tie- ja vesirakennushallituksen toimeksiannosta ehdotuksen Suomen ensimmäiseksi tarkkavaaitukseksi ja osallistui sen toteutukseen 1892 ja 1894–1895. Hän julkaisi kirjoituksia rautatierakennuksen alalta. Holmberg laati myös ehdotuksen Loviisan-Vesijärven rautatieksi ja johti tämän radan rakentamista 1896–1900.

Holmberg oli Helsingin kaupunginvaltuuston jäsenenä 1895–1918 ja porvarissäädyssä Loviisan edustaja valtiopäivillä 1897, 1899 ja 1900 ja Helsingin edustaja valtiopäivillä 1904–1905. 

Holmberg oli helsinkiläisen Arbetets Vännerin puheenjohtajana 10 vuotta. Teknillisen korkeakoulun Teknologisen yhdistyksen inspehtorina hän oli 1921–1927 ja Teknikemin päätoimittajana 1896–1931. Holmberg oli Teknologisen yhdistyksen ja Arbetets Vännerin kunniajäsen.

## Julkaisuja
**Lovisa-Vesijärvi järnväg. Frågans historik: Kostnadsförslag för banans anläggning. Exploitationskostnader. Räntabiblitetsberäkningar. Tekniska bestämningar* (1897)
**Lovisa-Vesijärvi järnväg: Spårvidd 0,75 meter. Längd 82 kilometer. Byggd under åren 1898–1900. Redogörelse öfver arbetets planläggning och utförande samt öfver banans trafikering under åren 1901, 1902 och 1903, jämte 109 planscher* (1905)
**Järnvägsöfverbyggnad* (1919)
**Järnvägsrälser använda i Finland under åren 1862–1912* (1920)
**Järnvägsbyggnader i Finland under åren 1900–1930* (Tekniska vetenskapsakademien i Finland. Acta. Bd. 8. 1931)

## Lähteet
Avail

**Avail** on yhdysvaltalainen punk rock yhtye Richmondista, Virginiasta, joka perustettiin vuonna 1987. Yhtye on julkaissut kuusi studioalbumia.
Yhtye ei koskaan virallisesti lopettanut, mutta se ei julkaissut uutta materiaalia tai esiintynyt vuoden 2008 jälkeen. Vuonna 2019 yhtye teki comebackin ja se esiintyy edelleen.
__NOTOC__
## Diskografia
### Studioalbumit
* *[[Satiate]]* - 1992 - Lookout! Records
* *[[Dixie (albumi)|Dixie]]* - 1994 - Lookout! Records
* *[[4am Friday]]* - 1996 - Lookout! Records
* *[[Over the James]]* - 1998 - Lookout! Records
* *[[One Wrench]]* - 2000 - Fat Wreck Chords
* *[[Front Porch Stories]]* - 2002 - Fat Wreck Chords

### Demo albumit
* *Each Other* - 1988
* *Reaching Out* - 1989

### EP't
* *[[Who's to Say What Stays the Same]]* - 1989 - Sunspot Records
* *[[Attempt to Regress]]* - 1993 - Catheter Assembly
* *[[The Fall of Richmond]]* - 1997 - Lookout! Records - split EP (Young) Pioneers kanssa
* *[[100 Times]]* - 1999 - Fat Wreck Chords

### Musiikkivideot
* Simple Song (1996)
* West Wye (2002)

### Livealbumit
* *[[Live at the Kings Head Inn]]* - 1993 - Old Glory Records
* *[[Live at the Bottom of the Hill in San Francisco]]* - 1998 - Lookout! Records
* *[[V.M. Live Presents...Avail]]* - 1999 - Liberation Records

## Lähteet
Emil Holmberg

**Emil Hjalmar Holmberg** (17. toukokuuta 1882 – 11. toukokuuta 1954 Helsinki) oli suomalainen diplomi-insinööri ja sillanrakennusinsinööri. Hän oli Valtion Rautateiden siltakonstruktööri 1903–1917, ja perusti Oy Constructor Ab:n ja oli sen pääkonstruktööri ja johtaja 1917–1924. Sen jälkeen hän oli Helsingin kaupungin neuvotteleva rakennusinsinööri 1924–1954. Hän sai tekniikan kunniatohtorin arvon 1954.

## Lähteet
Hastingsin vasta-aurinkokaari

**Hastingsin vasta-aurinkokaari** on harvinainen halomuoto. Se muistuttaa Wegenerin vasta-aurinkokaarta, mutta on sitä paljon harvinaisempi.

Hastingsin vasta-aurinkokaari syntyy Parry-asentoisista jääkiteistä eli kiteistä, joiden pääakseli ja kaksi prismapintaa ovat vaakasuorassa. Valon kulku kiteessä on sama kuin Wegenerin vasta-aurinkokaarella. Kaari esiintyy kaikkialla hyvin lähellä Wegenerin vasta-aurinkokaarta, mutta sivuaa Parryn kaaria, kun taas Wegener sivuaa 22 asteen sivuavia kaaria. Jos siis auringon korkeus on sellainen, että 22° ylläsivuava ja yläkovera Parryn kaari ovat tarpeeksi erillään toisistaan, Wegenerin ja Hastingsin vasta-aurinkokaaret eroavat toisistaan tässä kohdassa ollen mahdolliset erottaa toisistaan.

Ilmiöstä tunnetaan vain kymmenkunta havaintoa, ja luonnollisilla valonlähteillä on tähän mennessä havaittu neljästä eri Parryn kaaria sivuavasta osamuodosta havaittu vain yläkoveraa Parryn kaarta sivuava kaari. Ensimmäisen kerran kaaren valokuvasi Walter Tape vuonna 1986 Etelämantereella, jolloin myös samasta jääkiteen asennosta syntyvät Tapen kaaret kuvattiin ensimmäistä kertaa. Ilmiön teorian esitti C. S. Hastings vuonna 1920.

## Lähteet
Fjalar Holmberg

**Tor Fjalar Holmberg** (15. heinäkuuta 1911 Helsinki – 28. syyskuuta 1974) oli Fiskarsin pääjohtaja, vuorineuvos. Hän oli koulutukseltaan diplomi-insinööri ja vuosina 1955–1957 Vuoksenniskan tekninen johtaja, ja vuosina 1957–1966 Oy Fiskars Ab:n toimitusjohtaja. Hän sai vuorineuvoksen arvon 1961.

Holmberg oli uransa alussa Kone ja Sillan ja A. Ahlströmin palveluksessa, kunnes siirtyi vuonna 1942 Vuoksenniskan rautatehtaan palvelukseen Imatralle. Hänet nimitettiin 1946 sen yli-insinööriksi ja 1955 teknilliseksi johtajaksi. Hän siirtyi Fiskarsin toimitusjohtajaksi 1957 ja jatkoi tehtävässä vuoteen 1966.

## Lähteet
Ahmed Dogan

**Ahmed Demir Dogan** (; s. 29. maaliskuuta 1954 Ptšelarovo) on bulgarialainen poliitikko, joka on istunut useita kausia maansa parlamentissa. Hän johti Bulgarian turkkilaisia ja muita muslimeja edustavaa Oikeuksien ja vapauksien liike -puoluetta lähes neljännesvuosisadan ajan. 25-vuotias Bulgarian turkkilainen Oktai Enimehmedov uhkasi häntä 19. tammikuuta 2013 kaasupistoolilla televisioidussa tilaisuudessa Sofiassa. Hyökkääjän hallusta löydettiin myös kaksi veistä. Hänet taltutettiin, ja Dogan selvisi vahingoittumatta. Dogan erosi puolueensa johdosta vielä samana päivänä, kuten hänen oli jo aiemmin odotettu tekevän.

Dogan on varsinaiselta ammatiltaan filosofi.

## Lähteet
Fonoautografi

**Fonoautografi** on laite, joka tallentaa ääntä mutta ei toista sitä. Laitteen kehitti ranskalainen Édouard-Léon Scott de Martinville, ja se oli maailman ensimmäinen äänentallennuslaite. 9. huhtikuuta 1857 laitteella tehtiin tallenne paperille. Yhdysvaltalaiset tutkijat onnistuivat muuttamaan visuaaliseen muotoon muutetun tallenteen takaisin ääneksi.
Maailmanlopun sushibaari

**Maailmanlopun sushibaari** on Ismo Alangon viides Ismo Alanko -nimikkeellä julkaistu studioalbumi. Albumi ilmestyi 1. maaliskuuta 2013.

Albumin kansikuvan on alun perin ottanut Esko Keski-Vähälä vuonna 2004 Saloon avatussa kauppakeskuksessa, jossa jaettiin ilmaisia sateenvarjoja. Kansikuvasta maalauksen toteutti saman levy-yhtiön kirjoilla oleva Sampsa Sarparanta.

Levyn ensimmäinen single *Harmaa on hyvä väri* julkaistiin joulukuussa 2012, ja kappaleesta julkaistiin myös video.Myös kappaleista ”Vuoden turhin laulu” ja ”Vanha nuori” on tehty musiikkivideot.

Levystä on ilmestynyt lisäksi vinyylipainos kahdella bonuskappaleella sekä CD-erikoispainos kuudella bonuskappaleella. 
## Kappaleet
#
#
#
#
#
#
#
#
#
#
#
#
#

## Bonuskappaleet erikoispainoksessa
#Tänään mä laulan niille joita rakastan
#Löysät päivät
#Pimeydestä
#Vettä ja leipää
#Matkailun avara maailma
#Muu maa mansikka 

## Kokoonpano
* Ismo Alanko – laulu, koskettimet, kitara, sello (5)
* Jussi Jaakonaho – kitara, laulu
* Mikko Mäkelä – basso, laulu
* Niko Votkin – rummut, laulu
* Juho Viljanen – puhaltimet, koskettimet, lyömäsoittimet, laulu

## Arvostelut
* Desibeli.net: 
* Kaaoszine: 7/10
* Rumba: 
* Soundi: 

## Aiheesta muualla
* Maailmanlopun sushibaari fullsteam.fin sivulla 
* Ismo Alangon Facebook-sivu

## Lähteet
Kaliumsulfidi

**Kaliumsulfidi** on kemiallinen yhdiste, jonka kaava on K2S. Kaliumsulfidia voidaan käyttää reagenssina analyyttisessä kemiassa tai orgaanisessa synteesissä valmistettaessa tioleja. Kaliumsulfidia tuotetaan kaliumsulfaatin ja hiilen välisellä reaktiolla. Kaliumsulfidistä käytetään myös nimiä *dikaliummonosulfidi*, *dikaliumsulfidi* ja *kaliummonosulfidi*.

Kaliumsulfidi esiintyy kidevedettömän muodon lisäksi pentahydraattina K2S·5H2O. Puhdas kiinteä pentahydraatti on väritöntä, mutta muuttuu helposti ilman ja valon vaikutuksesta kellertäväksi tai kellertävänpunaiseksi. Se haisee rikkivedylle. Kaliumsulfidi liukenee helposti veteen ja myös reagoi sen kanssa. Aine liukenee lisäksi etanoliin ja glyseroliin mutta ei eetteriin.

## Lähteet

## Aiheesta muualla
*
Really (albumi)

**Really** on J. J. Calen toinen studioalbumi, joka julkaistiin vuonna 1972. Albumi äänitettiin vuonna 1972 Muscle Shoalsissa Alabamassa ja Nashvillessa Tennesseessä.

## Kappalelista
Kaikki kappaleet säveltänyt J. J. Cale ellei toisin mainita.

## Muusikot
* J. J. Cale – kitara, laulu
* Barry Beckett – piano 
* Bill Boatman – kitara
* David Briggs – piano
* Kenneth A. Buttrey – rummut
* Jimmy Capps – kitara
* Vassar Clements – viulu
* Kossie Gardner – urut
* Mac Gayden – kitara
* Gary Gilmore – basso
* Roger Hawkins – rummut
* Bob Holmes - harmonialaulu
* David Hood – basso
* Bill Humble - pasuuna
* Jimmy Johnson – kitara
* Jim Karstein – rummut
* Charlie McCoy – huuliharppu 
* Farrell Morris - lyömäsoittimet, congarummut, rummut
* Bob Phillips – trumpetti
* Norbert Putnam – basso
* Bob Ray – basso
* Norman Ray Bass - saksofoni, laulu
* Don Sheffield - trumpetti
* George Soulé – rummut
* Robert Tarrant – congarummut
* Bobby Woods – piano
* Joe Zinkan – basso

## Lähteet

## Aiheesta muualla
*J. J. Cale – Really Allmusicissa 
*J. J. Cale – Really Discogsissa
Hilton!

**Hilton!** on suomalainen, Virpi Suutarin ohjaama dokumenttielokuva, joka sai ensi-iltansa maaliskuussa 2013.

Elokuva kertoo Hiltoniksi kutsutun itähelsinkiläisen vuokratalon, Nuorisosäätiön nuorisohotellin asukkaiden ja heidän lähipiirinsä elämästä. Elokuvan teemana on syrjäytyminen. Elokuva avasi vuoden 2013 Docpoint-dokumenttifestivaalin.

## Lähteet

## Aiheesta muualla
*
Luettelo televisiosarjan Puoli seitsemän jaksoista

Tämä on **luettelo [[Puoli seitsemän]] -televisiosarjan jaksoista ja vieraista.**

## Syksy 2009

## Kevät 2010

## Syksy 2010

## Kevät 2011

## Syksy 2011

## Kevät 2012

## Syksy 2012

## Kevät 2013

## Syksy 2013

## Kevät 2014

## Syksy 2014

## Lähteet
* Telviksen ohjelmaopas
### Viitteet
Henrik Holmberg

**Henrik Johan Holmberg** (3. tammikuuta 1818 Kökar – 23. joulukuuta 1864 Helsinki) oli suomalainen geologi ja luonnontieteilijä, Vuori-intendentinkonttorin (Vuorilaitoksen) ylimääräinen konduktööri vuodesta 1841.

Holmbergin vanhemmat olivat Tallinnan kirkkoherra Henrik Johan Holmberg (k. 1840) ja Vilhelmina Charlotta Schauman. Hän pääsi ylioppilaaksi Johan Vilhelm Snellmanin antamalla yksityistodistuksella Helsingissä 1839. Holmberg opiskeli Helsingin yliopistossa kemiaa ja mineralogiaa suorittamatta loppututkintoa.

Holmberg löysi vuonna 1845 Kemijoesta kultaa, ja hänet lähetettiin tutustamaan kullanhuuhdontaan Uraliin. Hän tutki vuosina 1847 ja 1848 Kuusamossa jokien kultapitoisuutta. Vuosina 1850–1852 hän oli Pohjois-Amerikassa Sitkan saaressa tekemässä luonnontieteellisiä ja kansatieteellisiä tutkimuksia. Hän keräsi siellä ollessaan 19&nbsp;000 hyönteistä ja lahjoitti ne Helsingin yliopistolle. 1850-luvun lopulla hän tutki Ruotsin ja Norjan kalastusoloja, ja hänet nimitettiin 1860 Suomen ensimmäiseksi kalastuksentarkastajaksi vuonna 1860. Holmberg teki kalastuksentarkastajana useita virkamatkoja eri puolille Suomea ja hänen aloitteestaan perustettiin kalanviljelyslaitoksia muun muassa Kymijoelle, Tampereelle, Kruunupyyhyn ja Oulujoen ja Tornionjoen varrelle. Holmberg suomensi kaksi lohikalojen viljelyä käsitellyttä opaskirjaa. Hänen teoksensa *Förteckning och afbildningar af finska fornlemningar* (1863) oli ensimmäinen esitys Suomen kivi- ja pronssikautisista muinaislöydöistä.

Holmberg kuoli 1864 46-vuotiaana keuhkotautiin. 
__NOTOC__
## Julkaisuja
* *Geognostische Bemerkungen auf einer Baidarkenfahrt um die Insel Kadjak: Augeführt im Sommer 1851* (1853)
* *Ethnographische Skizzen über die Völker des russischen Amerika I–II* (1855–1862)
* *Mineralogischer Wegweiser durch Finnland I–II* (1857)
* *Materialier till Finlands geognosi I–II* (1858)
* *Förteckning och afbildningar af finska fornlemningar I–II* (1859–1863)
* *Katalog öfver Kejserliga Alexanders-Universitetets Etnografiska Samlingar* (1859)

## Suomennoksia
* C. E. Aspelund : *Käytännöllinen osviitto lohi-sukuisten kalain kasvattamisesta*. Suomentaja, Helsinki 1858
* *Johdatus kesäkalain viljelykseen Suomessa*. Senaatin kirjapaino, Helsinki 1860

## Lähteet

## Aiheesta muualla
*
Piggies

**Piggies** on The Beatlesin kappale vuodelta 1968. Kappale on yhtyeen kymmenennellä albumilla *[[The Beatles (albumi)|The Beatles]]*. ”Piggies” on yhtyeen kitaristi George Harrisonin kirjoittama kappale ja Harrison myös laulaa kappaleen itse. "Piggies"-kappaleella Harrison soittaa kitaraa, mutta sillä voidaan kuulla myös viulun ja cembalon soittoa. ”Piggies” kestää noin kaksi minuuttia ja se on albumin ensimmäisen levyn kakkospuolella.

The Beatlesin paluusinglen *[[Free as a Bird]]* musiikkivideolla, on viittaus *Piggies-kappaleeseen*.

## Kokoonpano
* George Harrison – laulu, akustinen kitara, sovitukset
* John Lennon – nauhaefektit, taustalaulu
* Paul McCartney – basso, taustalaulu
* Ringo Starr – rummut, tamburiini

*Chris Thomas – cembalo
*Henry Datyner, Eric Bowie, Norman Lederman ja Ronald Thomas – viulut
*John Underwood ja Keith Cummings – alttoviulut
*Eldon Fox ja Reginald Kilbey – sellot

## Lähteet
Straight Out of Hell

**Straight Out of Hell** on powermetal-yhtye Helloweenin 15. studioalbumi, joka julkaistiin 18. tammikuuta 2013.

Albumi ylsi Suomen virallisen listan sijalle 4.

## Kappaleet

## Kokoonpano
* Andi Deris – laulu
* Michael Weikath – kitarat, taustalaulu
* Sascha Gerstner – kitarat, taustalaulu
* Markus Grosskopf – bassokitara, taustalaulu
* Daniel Löble – rummut

### Vieraileva muusikko
* Matthias Ulmer – kosketinsoitin

## Arviot
* Imperiumi: 8½/10
* Metalliluola: 6+/10
* Soundi: 
* Sputnikmusic: 

## Lähteet

## Aiheesta muualla
* 
*
Hugo Holsti

**Hugo Östen Leonard Holsti** (28. syyskuuta 1850 Hämeenlinna – 21. tammikuuta 1918 Helsinki) oli suomalainen lääkäri ja professori. Hän oli Helsingin yliopiston sisätautiopin dosentti 1883–1886 ja ylimääräinen professori 1886–1911. Hän julkaisi tohtorinväitöskirjan *Om typhus recurrens och särskidt dess senaste epidemi i Helsingors* (1877) sekä tilastollisia yhteenvetoja eri tautien esiintymisestä Suomessa.

Hänen isänsä oli Rudolf Israel Holsti ja poikansa Östen Holsti. 

## Lähteet
Alankomaat talviolympialaisissa 2002

**[[Alankomaat]]** osallistui **[[Talviolympialaiset 2002|Salt Lake Cityn talviolympialaisiin 2002]]** 27 urheilijan joukkueella. Maa saavutti urheilulajeissa 8 mitalia, joista kolme oli kultaista ja viisi hopeista. Maan lippua avajaisissa kantoi Nicolien Sauerbreij ja päättäjäisissä kantoi Gerard van Velde. 

## Mitalistit
### Kultaa
* Jochem Uytdehaage – pikaluistelu, miesten 10 000 m
* Gerard van Velde – pikaluistelu, miesten 1 000 m
* Jochem Uytdehaage – pikaluistelu, miesten 5 000 m

### Hopeaa
* Gianni Romme – pikaluistelu, miesten 10 000 m
* Jan Bos – pikaluistelu, miesten 1 000 m
* Jochem Uytdehaage – pikaluistelu, miesten 1 500 m
* Renate Groenewold – pikaluistelu, naisten 3 000 m
* Gretha Smit – pikaluistelu, naisten 5 000 m

## Lähteet

* Sports-reference.com - Netherlands at the 2002 Salt Lake City Winter Games
Östen Holsti

**Östen Nikolai Holsti** (23. maaliskuuta 1887 Helsinki – 5. lokakuuta 1952 Portland, Oregon, Yhdysvallat) oli suomalainen lääkäri ja professori. Hän toimi lääkärinä Yhdysvalloissa 1913–1920, sisätautiopin professorina Helsingin yliopistossa 1933–1951 ja vuodesta 1948 Portlandin yliopiston vierailevana professorina. Hän julkaisi patologis-anatomisia tutkimuksia muun muassa arteritis verrucosasta ja tulehduksellisista sydänläppävioittumista.

Holstin isä oli professori Hugo Holsti.

## Lähteet

## Aiheesta muualla
*
Paavo Honkajuuri

**Paavo Mikko Honkajuuri** (26. marraskuuta 1914 Helsinki – 15. maaliskuuta 2001 Helsinki) oli suomalainen teollisuusjohtaja, koulutukseltaan diplomi-insinööri. 

Honkajuuren vanhemmat olivat Kansallis-Osake-Pankin pääjohtaja Mauri Honkajuuri ja näyttelijä Helmi Tähtinen ja puoliso vuodesta 1941 Hilkka Annikki Hirvonen. Honkajuuri kirjoitti ylioppilaaksi Helsingin suomalaisesta yhteiskoulusta vuonna 1932 ja valmistui diplomi-insinööriksi Teknillisen korkeakoulun koneenrakennuksen opintosuunnalta vuonna 1938. Hän toimi insinöörinä Rauma Oy:n sellutehtaalla vuosina 1938–1943, Rauma-Raahe Oy:n pääinsinöörinä vuodesta 1943, toimitusjohtajana 1948–1951 ja Rauma-Repola Oy:n pääjohtajana vuosina 1951-1976 ja hallituksen päätoimisena puheenjohtajana vuosina 1976–1981. 

Honkajuurella oli lukuisia luottamustehtäviä. Hän oli muun muassa Pohjolan Voiman hallituksen puheenjohtaja, Teollisuuden Voiman, Kansallis-Osake-Pankin ja Rautaruukin hallintoneuvostojen jäsen, Suomen Höyrylaiva Oy:n hallintoneuvoston jäsen (puheenjohtaja vuosina 1977–1985), Lännen Tehtaat Oy:n johtokunnan puheenjohtaja vuosina 1951–1983, Suomen ulkomaankauppaliiton hallituksen puheenjohtaja vuosina 1957–1960, Suomalais-neuvostoliittolaisen kauppakamarin puheenjohtaja vuosina 1959–1980, Metsäteollisuuden Keskusliiton hallituksen puheenjohtaja vuosina 1968–1976, Metsäteollisuuden Työnantajaliiton hallituksen jäsen sekä Tekniikan edistämissäätiön hallituksen puheenjohtaja.

Honkajuuri toimi myös Suomen Golfliiton ja Jääkiekkoliiton puheenjohtajana ja oli Kansainvälisen olympiakomitean jäsen vuosina 1967–1981. KOK palkitsi hänet Olympic Order -tunnustuksella vuonna 1982. Suomen Golfliitto kutsui Honkajuuren kunniapuheenjohtajakseen vuonna 1981.

Honkajuuri sai vuorineuvoksen arvon vuonna 1961. Hän oli Suomen olympiakomitean ja SVUL:n kunniajäsen. Sotilasarvoltaan hän oli kapteeniluutnantti.

## Lähteet
Honkasalo

**Honkasalo** on suomalainen sukunimi, joka on muun muassa seuraavilla henkilöillä:

* Armas Honkasalo (ent. *Johansson*, 1891–1918), Porin punakaartin johtomiehiä
* Brynolf Honkasalo (vuoteen 1906 *Adolfsson*, 1889–1973), rikosoikeuden professori 
* Jorma Honkasalo (1916–2009), vuorineuvos, Outokumpu Oy:n varapääjohtaja, hallituksen puheenjohtaja
* Kirsi Honkasalo, pesäpalloilija. 
* Laura Honkasalo (s. 1970), kirjailija 
* Pirjo Honkasalo (s. 1947), elokuvaohjaaja, Jorma Honkasalon tytär 
* Tauno Honkasalo (1912–1975), geodeetti, dosentti, Jorma Honkasalon veli
* Veronika Honkasalo (s. 1975), valtiotieteen tohtori, vasemmistopoliitikko, kansanedustaja, feministi ja nuorisotutkija.

## Nimen muita merkityksiä
* 1699 Honkasalo, asteroidi
Adolphe Ambowodé

**Adolphe Ambowodé** (s. 13. helmikuuta 1958) on keskiafrikkalainen entinen yleisurheilija. Hän jäi miesten maratonissa 70. sijalle kesäolympialaisissa 1984 Los Angelesissa ja 42. sijalle kesäolympialaisissa 1988 Soulissa. Ambowodén paras aika oli hänen vuoden 1988 kisoissa saavuttamansa 2.23.52.

## Lähteet

## Aiheesta muualla
*
*
Banguin roomalaiskatolinen arkkihiippakunta

**Banguin roomalaiskatolinen arkkihiippakunta** on katolisen kirkon arkkihiippakunta, joka kattaa 35&nbsp;066 km² alueen Keski-Afrikan tasavallassa. Se perustettiin 8. toukokuuta 1909 Oubangui Charin apostolisena prefektuurina, ja siitä tuli apostolinen vikariaatti 2. joulukuuta 1937. Sen nimi vaihdettiin Banguiksi 28. toukokuuta 1940, ja vikariaatti korotettiin arkkihiippakunnaksi 14. syyskuuta 1955.

Banguin alaisuudessa toimivat Alindaon, Bambarin, Bangassoun, Berbératin, Bossangoan, Bouarin, Kaga-Bandoron ja Mbaïkin hiippakunnat.

Arkkihiippakunnan pääkirkko on Notre Damen katedraali (Bangui).

## Johtajat
### Prefektit/vikaarit
* Pietro Cotel (1909–1915)
* Giovanni Calloch (1915–1927)
* Marcel-Auguste-Marie Grandin (1928–1947)

### Arkkipiispat
* Joseph Cucherousset (1948–1970)
* Joachim N'Dayen (1970–2003)
* Paulin Pomodimo (2003–2009)
* Dieudonné Nzapalainga (2012–)

## Lähteet
John Bettis

**John Bettis** (s. 24. lokakuuta 1946 Long Beach) on yhdysvaltalainen populaarimusiikin sanoittaja. Hän työskenteli The Carpentersin kanssa vuodesta 1969 lähtien ja sanoitti useat lauluduon hiteistä, mukaan lukien ”Top of the World”, ”Goodbye to Love” ja ”Only Yesterday”.

Bettis on yltänyt sanoittamillaan kappaleilla top 10 -listalle sekä pop-, soul- että countrymusiikissa ja hänen lauluistaan on myyty yhteensä yli 250 miljoonaa äänitettä. Hänen sanoittamiinsa hitteihin kuuluvat The Pointer Sistersin ”Slow Hand” (1981), Michael Jacksonin ”Human Nature” (1983) ja Madonnan ”Crazy for You” (1985).

Bettis on palkittu Emmyllä kahdesti: vuonna 1988 kesäolympialaisten tunnuskappaleesta ”One Moment in Time” ja vuonna 2003 kappaleesta ”Where Is the Hope”. Hänen *[[Kummisetä osa III]]* -elokuvaan sanoittamansa kappale ”Promise Me You’ll Remember” oli ehdolla Oscar-palkinnon saajaksi.

John Bettis valittiin vuonna 2011 Songwriters Hall of Fameen.

## Lähteet
Sveitsinpinseri

**Sveitsinpinseri** (*Schweizer Pinscher*) eli **zürichinpinseri** on erittäin harvinainen sveitsiläinen koirarotu, jonka nykyinen status ei ole täysin varma. 

## Ulkomuoto
Sveitsinpinseri kuuluu pinseri-tyyppiin, jonka edustajista se muistuttaa ulkoisesti lähinnä kahta muuta keskikokoista rotua: pinseriä ja itävallanpinseriä. Se kuitenkin poikkeaa väritykseltään kaikista muista pinsereistä: sen karvapeite on snautserin tapaan pippuri ja suola eli käytännössä harmaankirjava.

## Alkuperä
Rotu on kotoisin Jonatalin kylästä Zürichin kantonista Sveitsistä, eikä se ole ollut koskaan kovin suosittu kotikantoninsa ja sen lähiseutujen ulkopuolella. Sen juuret kuitenkin johtavat muiden pinserien tavoin Saksaan. Koska pinsereillä ja snautsereilla oli yhteinen kantamuoto ja alkuperä, aikanaan niitä molempia saattoi syntyä samoihin pentueisiin. Tällöin rotujen keskinäinen erottelu perustui yksinomaan pentujen karvanlaatuun, joten sileäkarvaiset pippurin ja suolan väriset yksilöt luokiteltiin pinsereiksi väristään huolimatta. Asia aiheutti sittemmin ongelmia Saksan Pinseri-Snautseri Kerhossa, joka ei suostunut rekisteröimään "vääränvärisiä" pinsereitä. Sveitsiläiset olivat kuitenkin eri mieltä, ja niin pippurin ja suolan väristen pinsereiden kasvatus alkoi keskittyä Sveitsin alueelle. 

1960-luvulla Werner Jung, Saksan Pinseri-Snautseri Kerhon silloinen johtaja ja nykyisen saksalaisen pinseri-rodun pelastaja ja elvyttäjä, yritti pelastaa sveitsinpinserin sukupuutolta pinserin ja snautserin välisillä risteytyksillä, mutta ei onnistunut jalostamaan niistä tarpeeksi rodunomaisia. Sen sijaan uhanalaiset alkuperäiset linjat onnistuttiin vielä säilyttämään muutaman vuosikymmenen ajan, mutta nykyisin niiden olemassaolo on hyvin epävarmaa. Vaikka rotu saattaa olla kuollut sukupuuttoon, saksalaisen kynologin Eva-Maria Krämerin tuore raportti viittaisi siihen, että se on yhä elossa uhanalaisena ja erittäin harvalukuisena.

## Lähteet
*Leed, Cory. ''Deutscher Pinscher''.  Haettu 22.1.2013

### Viitteet
Elin Larsson

**Elin Larsson** (s. 5. marraskuuta 1984) on ruotsalainen saksofonisti. Hänellä on oma yhtye nimeltään *Elin Larsson Group*, joka on julkaissut kaksi albumia. 

Elin Larsson on soittanut saksofonia 14-vuotiaasta lähtien. Vuonna 2005 hän aloitti opinnot Tukholman kuninkaallisessa musiikkikorkeakoulussa. Samana vuonna perustettu Elin Larsson Group on palkittu Ruotsissa muun muassa vuoden uutena artistina 2009 sekä vuoden jazzyhtyeenä 2011. 

## Diskografia
**Elin Larsson Group**
**Live And Alive* (2009)
**Let You In* (2011)

## Lähteet
*All About Jazz

## Aiheesta muualla
*Elin Larsson Groupin kotisivut
Tauno Honkasalo

**Tauno Bruno Honkasalo** (17. elokuuta 1912 Uusikaupunki – 4. lokakuuta 1975) oli suomalainen geodeetti, Helsingin yliopiston dosentti.

Honkasalo oli valtiongeodeetti 1940–1959, vanhempi valtiongeodeetti (professori) vuodesta 1959. Hän oli Helsingin yliopiston dosentti 1957–1975. Hän suoritti eri maiden perusviivojen mittauksia valointerferenssillä. Asteroidi 1699 Honkasalo on nimetty hänen kunniakseen.

## Lähteet

## Aiheesta muualla
*Kuka kukin on, Runeberg.org.
Seulki Kang

**Catherine Seulki Kang** (; s. 25. syyskuuta 1987 Pohjois-Jeolla, Etelä-Korea) on korealaista syntyperää oleva keskiafrikkalainen taekwondoin. Hän kilpaili naisten alle 49 kg:n painosarjassa vuoden 2012 kesäolympialaisissa Lontoossa. Hän putosi karsintakierroksella hävittyään Lucija Zaninovićille ja sijoittui jaetulle yhdennelletoista sijalle. Afrikan olympiakarsinnassa hän oli samana vuonna sijoittunut toiseksi. Hän sai pronssia opiskelijoiden MM-kilpailujen 53&nbsp;kg:n sarjassa 2012.

## Lähteet

## Aiheesta muualla
*
Tirkkovitsa

**Tirkkovitsa** () on kylä Leningradin alueen Volossovan piirin Simetsan kunnassa Venäjällä. Se sijaitsee Pietarin ja Tallinnan välisen eurooppatie E20:n varrella kaksi kilometriä Simetsan taajamasta itään. Vuonna 2007 kylässä oli 67 asukasta.

Kaprion kihlakunnan Iljussan pogostaan kuulunut Tirkkovitsa mainitaan ensimmäisen kerran Novgorodin Vatjan viidenneksen verokirjassa vuonna 1500. Venäläisten asuttamassa kylässä oli jo vuonna 1793 puinen ortodoksinen kirkko, joka vuonna 1868 korvattiin Ivan Bulanovin suunnittelemalla kivikirkolla. Narvan maantien varrella sijainneen kyytiaseman paikalle rakennettiin vuonna 1807 alkuperäisessä asussaan säilynyt Luigi Ruscan suunnittelema postiasema. Nähtävyyksiin kuuluu myös kylässä syntynelle teollisuusmies Nikolai Demidoville omistettu muistopylväs, joka pystytettiin vuonna 1838.

## Lähteet
Väinö Hoover

**Väinö (Vaino) Alexander Hoover**, ent. *Huovinen*, (27. heinäkuuta 1905 Leadville, Colorado, Yhdysvallat – 31. heinäkuuta 1983 Santa Monica, Kalifornia, Yhdysvallat) oli amerikansuomalainen keksijä ja lahjoittaja, oppiarvoltaan filosofian tohtori California Institute of Technologysta arvosanalla magna cum laude. Hän opetti yliopistoissa, toimi pääsuunnittelijana ja matemaatikkona teollisuuslaitoksissa. Hän perusti Santa Monicaan sähkölaitteita valmistavan yrityksen Hoover Electric Co. Vuonna 1953 hän perusti California Institute of Technologyn yhteyteen Hoover Foundation -säätiön, joka tukee vähävaraisia opiskelijoita. Hän toimi Finlandia Foundationin varapuheenjohtajana sen perustamisesta 1954 lähtien ja oli Suomen olympiakeräyksen puheenjohtaja Yhdysvalloissa vuonna 1960.

Hooverin vanhemmat olivat Suomesta tulleita siirtolaisia.

## Lähteet
Kirsimalmi

**Kirsimalmi** on metasomaattisesti syntynyt malmi, jossa on sulfidimineraaleja, esimerkiksi kiisuja. Sitä on muodostunut, kun magmasta peräisin olevat magnesium, piidioksidi ja rauta ovat syrjäyttäneet silikaattikivilajien aineksia. Tällöin muodostuu malmimineraalien lisäksi muun muassa antofylliittiä ja kordieriittia. Fennoskandian tunnetuimmat kirsimalmiesiintymät sijaitsevat Salon Kiskossa ja Ruotsin Falunissa.

## Lähteet
Sjunkhattenin kansallispuisto

**Sjunkhattenin kansallispuisto** on kansallispuisto Nordlandin läänin alueella Pohjois-Norjassa. Kansallispuisto perustettiin vuonna 2010 ja sen pinta-ala on 417,5&nbsp;km².

## Lähteet
Keski-Afrikan keisarikunta

**Keski-Afrikan keisarikunta** () oli lyhytikäinen, keisarikunnaksi julistautunut valtio. Se korvasi Keski-Afrikan tasavallan joulukuussa 1976, mutta tasavalta palautettiin vuonna 1979. Keisarikunta oli virallisesti perustuslaillinen monarkia, mutta todellisuudessa absoluuttinen monarkia. Keisarina toimi Jean-Bédel Bokassa, joka käytti titteliä Bokassa I. Ennen tätä hän johti maata presidenttinä. Bokassa julistautui keisariksi 4. joulukuuta 1976 ja kruunajaiset järjestettiin tasan vuosi myöhemmin, 4. joulukuuta 1977.

Keisarikunta lakkautettiin ja tasavalta palautettiin 21. syyskuuta 1979, kun Ranskan tukemat joukot syrjäyttivät Bokassan. 

## Lähteet

## Aiheesta muualla
Metasomatoosi

**Metasomatoosi** (uudismuodoste kreikan kielestä) on geologinen ilmiö, jossa kiinteä kivilaji muuttuu kemialliselta koostumukseltaan siihen ulkoa tunkeutuvien aineiden (nesteiden tai kaasujen) vaikutuksesta. Metasomatoosissa kivilajista poistuu osittain tai kokonaan yksi tai useampi alkuaine ja nämä korvautuvat ympäristöstä tulleilla aineksilla. Kivilajiin tihkuva aine saa reagoidessaan aikaan uusia mineraaleja alkuperäisten mineraalien kanssa. Metasomatoosi on metamorfoosin muoto, jossa tapahtuu kemiallisia muutoksia.

Metasomatoosi muuttaa muun muassa kalkkikiveä niin, että syntyy karsikiviä. Silikaattisista kivilajeista syntyy esimerkiksi antofylliittiä, kordieriittia sekä kvartsia ja kiilteitä sisältäviä kivilajeja. Metasomatoosin vaikutuksesta voi syntyä myös malmeja.

## Katso myös
* Kirsimalmi

## Lähteet
Breheimenin kansallispuisto

**Breheimenin kansallispuisto** on kansallispuisto Opplandin ja Sognin ja Fjordanen läänien alueella Norjassa. Kansallispuisto perustettiin vuonna 2009 ja sen pinta-ala on 1&nbsp;691&nbsp;km². Korkeimmat vuoret alueella ovat Nordre Hestbrepiggen (2&nbsp;172&nbsp;m) ja Tverrådalskyrkja (2&nbsp;088&nbsp;m).


P1000154Gamle Strynefjellsvegen.JPG|Gamle Strynefjellsvegen
Tverrådalskyrkja 02.jpg|Tverrådalskyrkja


## Lähteet
Pahan otteessa

**Pahan otteessa** voi tarkoittaa ainakin seuraavia:

* *[[Pahan otteessa (vuoden 1986 elokuva)|Pahan otteessa]]* (*52 Pick-Up*), vuonna 1986 ensi-iltansa saanut elokuva
* *[[Pahan otteessa (vuoden 1996 elokuva)|Pahan otteessa]]* (*The Bite*), vuonna 1996 ensi-iltansa saanut elokuva.
Alholman saha

**Alholman saha** on Pietarsaaressa sijaitseva UPM-Kymmene-konserniin kuuluva sahalaitos. Sahan tuotantokapasiteetti oli vuonna 2013 200 000 kuutiometriä kuusi- ja mäntysahatavaraa vuodessa ja sen palveluksessa oli 80 henkilöä.

Sahan perusti vuonna 1896 Wilhelm Schauman. Se yhdistettiin vuonna 1960 Wilhelm Schauman Oy:hyn ja vuonna 1987 siitä tuli osa Kymmene-konsernia Schaumanin fuusion yhteydessä. Vuosina 1990–2001 saha toimi *Wisatimberin* nimellä. 

## Lähteet
* Alholman sahan yhteystiedot
Veikko Ruoppila

**Veikko Ilmari Ruoppila** (8. elokuuta 1907 Lammi – 2. lokakuuta 1993 Helsinki) oli suomalainen filologi. Hän oli Helsingin yliopiston suomalaisen filologian apulaisprofessori 1959–1974.

Ruoppila kirjoitti tutkimuksia murresanastosta, muoto- ja äänneopista, kielenhuollosta sekä äidinkielen opetuksesta. Hänen sota-aikana tekemänsä väitöskirja *Kotieläinten nimitykset suomen murteissa* (I, väitösosa 1943 ja II, jatko-osa 1947) oli sanastomaantieteellistä tutkimusta, jollaista Suomessa ei ollut aiemmin tehty. Muita merkittäviä teoksia ovat *Äyrämöismurteiden äännehistoria* (1955) ja *Itä-Kannaksen murresanakirja* (1984).

Ruoppila oli 44 vuotta mukana *[[Suomen murteiden sanakirja]]n* toimittamisessa. Hän teki sanankeräystyötä ahkerasti kentällä, kuten aiemmin monet kielentutkijat, ja osallistui myös monien seurojen ja yhteisöjen toimintaan. *[[Virittäjä]]n* päätoimittaja hän oli vuosina 1960–1970. 

## Lähteet
Johan Henrik Hoppius

**Johan Henrik Hoppius** (k. 1757) oli suomalainen pappi ja virsirunoilija. Hän oli sotilaana isonvihan aikana, ja vuodesta 1723 hän oli Tyrön ja 1729 Tuuterin kirkkoherra Inkerissä. Hän sepitti virsiä, joita ilmestyi painettuna ilman tekijännimeä vihkonen "Hengellisiä virsiä" (1745). Lisäksi hän kirjoitti joitakin eläinsatuja.

## Kirjallisuutta
* Aarni Penttilä, Lisäystä tietoihimme J. H. Hoppiuksesta virsirunoilijana. Virittäjä. Helsinki. ISSN 0042-6806. 35(1931), s. 469-470
* Martti Niinivaara, Eräs 1700-luvun suomalainen virsikirja. Virittäjä. Helsinki. ISSN 0042-6806. 34(1930), s. 144-150
* Veikko Ruoppila, Inkeriläisiä aineksia J. H. Hoppiuksen runoissa, Virittäjä, 1963: 164

## Lähteet
Meyer Guggenheim

**Meyer Guggenheim** (1828 Lengnau, Sveitsi – 1905) oli yhdysvaltalainen kaivosmagnaatti ja Guggenheimin suvun patriarkka. Hän syntyi Sveitsissä juutalaiseen perheeseen ja tuli nuorena miehenä Yhdysvaltoihin vanhempiensa ja sisarustensa mukana. Yhdysvalloissa Guggenheim ansaitsi aluksi omaisuuden rautatieosakkeilla ja alkoi sitten sijoittaa kaivostoimintaan Länsi-Yhdysvalloissa. Hän lopetti suvun kirjailu- ja tekstiililiiketoiminnan, ja keskittyi täysin kaivos- ja sulattotoimintaan. Hän perusti oman sulaton Coloradoon sekä sulattoja ja kaivoksia Meksikoon. Ajan myötä Guggenheimin perheestä tuli kaivosteollisuuden johtavia toimijoita maailmassa. 

## Lähteet
* 
### Viitteet
Miesten yleisluistelun maailmanmestaruuskilpailut 1902

Pikaluistelun maailmanmestaruudesta kilpailtiin Helsingin Pohjoissatamassa 22.-23. helmikuuta 1902. Mestaruus jäi ratkaisematta, koska kukaan kilpailijoista ei onnistunut saavuttamaan mestaruuteen vaadittavaa kolmea matkavoittoa. Norjan Rudolf Gundersen ja Suomen Jussi Wiinikainen olivat kilpailujen parhaat luistelijat kummankin ottaessa kaksi matkavoittoa. 

### Miesten yleismestaruus







## Lähteet
* Pikaluistelun tulospalvelu
* 01.04.1902 Suomen Urheilulehti no 2
Timo Korhonen (täsmennyssivu)

**Timo Korhonen** oli vuonna 2014 Suomen viidenneksi yleisin kutsumanimen ja sukunimen yhdistelmä. Tunnettuja Timo Korhosia:

* Timo Korhonen, keskustan kansanedustaja
* Timo Korhonen, kitarataiteilija
* Timo Korhonen (s. 1949), mikrobiologi, professori
* Timo Korhonen (s. 1961), sotkamolainen pesäpalloilija
* Timo Korhonen, ohjaaja ja tuottaja
* Timo U. Korhonen, rakennusliike NCC:n toimitusjohtaja.

## Lähteet
Prokofi Džaparidze

**Prokofi Aprasionovitš Džaparidze** (, ; 15. tammikuuta 1880 nykyisen Onin piirikunnan Šardometi – 20. syyskuuta 1918) oli georgialaissyntyinen bolševikkivallankumouksellinen.

Prokofi Džaparidze syntyi tilanomistajan perheeseen. Hän opiskeli Tbilisiin opettajainstituutissa ja liittyi Venäjän sosiaalidemokraattiseen työväenpuolueeseen vuonna 1898. Džaparidze teki puoluetyötä muun muassa Tbilisissä ja Bakussa, jossa hän osallistui azerbaidžanilaisen Hümmət-järjestön perustamiseen.

Helmikuun vallankumouksen jälkeen Džaparidzesta tuli bolševikkipuolueen Bakun komitean jäsen. Elokuun 1917 puoluekokouksessa hänet valittiin puolueen keskuskomitean ehdokasjäseneksi. Saman vuoden syyskuussa hän johti Bakun työläisten yleislakkoa. Tammikuusta 1918 lähtien Džaparidze toimi Bakun neuvoston toimeenpanevan komitean puheenjohtajana osallistuen vastavallankumouksellisen kapinan kukistamiseen. Huhtikuusta 1918 hän toimi myös Bakun kansankomissaarien neuvoston sisäasiain ja kesäkuusta elintarvikeasiain komissaarina. Turkkilaisten vallattua Bakun hänet ammuttiin yhtenä Bakun komissaareista.

## Lähteet
Minority Front

**Minority Front** on poliittinen puolue Etelä-Afrikan tasavallassa joka perustettiin National People's Party-puolueesta vuonna 1994. Vaikka puolue edustaa kaikkia Etelä-Afrikan vähemmistöjä, sen kannatus tulee lähes täysin Etelä-Afrikan intialaisyhteisöltä. Puolueen kannatus on voimakkainta KwaZulu-Natalin provinssissa etenkin Durbanin kaupungissa, joka on Etelä-Afrikan intialaisten kulttuurillinen ja väestöllinen keskus. Puolueen johtaja oli Amichand Rajbansi kuolemaansa asti joulukuussa 2011.

## Vaalimenestys

## Aiheesta muualla
*Minority Front  (viralliset sivut )
Yleisluistelun Suomen-mestaruuskilpailut 1899

Suomen luistelumestaruudesta kilpailtiin kolmannen kerran Viipurissa 18. helmikuuta 1899. Vain miehet kilpailivat. Kilpailumatkoja oli kolme ja mestaruuteen vaadittiin kaksi matkavoittoa. Tähän pystyi Franz Fredrik Wathén, joka voitti kaksi lyhintä matkaa. Osanottajia oli 500 metrillä 13, 1 500 metrillä 11 ja 5 000 metrillä yhdeksän.

### Miesten yleiskilpailu







## Lähteet
* 21.02.1899 Tampereen Sanomat no 43
Nomima barbarika

**Nomima** tai **Nomima barbarika** (, ”Barbaarien tavat”) oli Aristoteleen kirjoittama antiikin kreikkalainen teos, joka käsitteli eri ei-kreikkalaisten kansojen tapoja. Se on eräs esimerkki Aristoteleen koulukunnan suorittamista historiallisista tutkimuksista. Teos ei ole säilynyt nykyaikaan, mutta siitä tunnetaan joitakin katkelmia.

## Historia

Aristoteles piti etnografis-maantieteellistä tutkimusta tärkeänä oikeudenmukaisen lainsäädännön laatimisen kannalta. Samannimisiä teoksia kirjoittivat myös muut kreikkalaiset kirjailijat, muun muassa Hellanikos (teos *Barbarika nomima*), joka kirjoitti myös useita muita teoksia eri kansoista. Tällaiset teokset voidaan lukea sofististen teosten joukkoon.

Aristoteleen teos liittyi muiden kansojen tapojen tutkimisen perinteeseen kreikkalaisessa kirjallisuudessa. Kiinnostus oli herännyt sitä mukaa kun kreikkalaiset tulivat tietoisiksi muista kansoista ja näiden erilaisista tavoista. Edelläkävijöitä tässä olivat olleet Hekataios Miletoslainen sekä Herodotos, jonka *[[Historiateos]]* kuvaa laajasti skyyttien, persialaisten, lyydialaisten, egyptiläisten ja muiden kansojen tapoja. Sofistit korostivat usein muiden kansojen tapojen keskinäistä ristiriitaisuutta argumentoidessaan relativismin puolesta. Esimerkiksi sofistinen teos *[[Dissoi logoi]]* hyödyntää kansojen päinvastaisia tapoja käsitellessään lakien suhteellisuutta.

Teokseen viittaavat muun muassa Varro, Cicero ja Didymos Aleksandrialainen. Plutarkhos käytti teosta lähteenään ja Herakleides Lemboslainen kirjoitti siitä tiivistelmän.

Kreikkalaisten alueiden lakeja Aristoteleen koulukunta kokosi puolestaan kokoelmaan nimeltä *[[158 kaupungin valtiomuodot]]*.

## Sisältö

*Nomima barbarika* oli eräänlainen etnografinen kokoelma, jonka aineiston olivat mahdollisesti koonneet Aristoteleen oppilaat tämän ohjauksessa. Teos sisälsi ainakin kolme kirjaa.

Säilyneiden katkelmien perusteella voidaan päätellä, että aristoteelinen *Nomima barbarika* käsitteli muun muassa skyyttien ja etruskien tapoja. Eräässä katkelmassa Aristoteles mainitsee, että etruskeilla oli &mdash; päin vastoin kuin kreikkalaisilla &mdash; tapana ruokailla yhdessä vaimojensa kanssa samalla leposohvalla maaten. Tämä tosiseikka tunnetaan myös etruskien kuvanveistosta.

## Lähteet
Kaukaan saha

**Kaukaan saha** on Lappeenrannassa sijaitseva UPM-Kymmene-konserniin kuuluva sahalaitos, joka on yksi Suomen suurimpia. Sahan tuotantokapasiteetti vuonna 2013 oli 500&nbsp;000 kuutiometriä sahatavaraa vuodessa ja höyläämön 60&nbsp;000 kuutiometriä. Sahan ja höyläämön palveluksessa on noin 160 henkilöä. Tuotanto menee pääasiassa puusepän- ja huonekaluteollisuuteen sekä rakentamiseen.

Saha perustettiin 1891 Lauritsalan sahan nimellä Varkaansaarelle Saimaan kanavan suun itäpuolelle ja se oli T. & J. Salvesen -yhtiön omistuksessa. Salvesenin Lauritsalan saha siirtyi 1916 Kaukas Oy:n omistukseen. Sahan pitkäaikainen johtaja eli isännöitsijä vuodesta 1922 lähes kolmenkymmen vuoden ajan oli teollisuusneuvoksen arvonimen saanut, värikkäänä persoonana tunnettu ja Suomen yhtenä kokeneimmista puutavara-alan asiantuntijoista pidetty Georg Höij.

Saha toimi Lauritsalassa aina vuoteen 1959 jolloin se siirtyi Kaukaan muiden tuotantolaitosten yhteyteen. Vuonna 1956 nykyisen sahan alueella aloitettiin ensimmäisenä Suomessa sahatavaran keinokuivaus. Kaukaalle valmistui vuosina 1967–1971 Lappeenrantaan uusi sahalaitos, joka lisäsi sahatavaran tuotantokapasiteettia 330 000 kuutiometriin. 

Saha toimi vuodesta 1996 *Yhtyneet Sahat Oy, Kaukaan saha* nimellä ja vuonna 2000 sahan yhteydessä aloitettiin myös sahatavaran jatkojalostus. Vuodesta 2004 Kaukaan saha toimi osana UPM-Kymmene Wood Oy:tä ja vuonna 2007 kun UPM-Kymmenen saha- ja vaneriliiketoiminnat eriytettiin, Kaukaan saha tuli osaksi UPM-Kymmene Oyj:tä. 

## Kirjallisuutta
* Tiina Nyyssönen, Arja Pervala, Kari Qvist : *UPM-Kymmene oyj Kaukaan saha : Salveseneista UPM-Kymmeneen*. UPM-Kymmene, Kaukaan saha 2007

## Lähteet
* Kaukaan sahan ja höyläämön yhteystiedot 
* Museoviraston inventointi Valtakunnallisesti merkittävät rakennetut kulttuuriympäristöt RKY : Kaukaan teollisuusympäristö sekä Kanavansuun ja Mälkiän asuntoalueet
* Kaukaan tehdasmuseo 

### Viitteet
Suikka

**Suikka** on ennen kaikkea sotilaskäytössä oleva päähine. Tyypillinen suikka on litteäksi taittuva, ympärikäännetyn veneen muotoinen hattu, jossa ei ole lippaa eikä korvasuojuksia. Yleensä suikka on valmistettu kankaasta ja olemukseltaan päänmyötäinen ja litteä.

Suikka kuuluu tai on kuulunut usean valtion asevoimien univormuun. Nykyisiä tai entisiä suikan käyttäjiä ovat esimerkiksi Yhdysvaltain armeija, Ruotsin puolustusvoimat, Saksan puolustusvoimat ja Neuvostoliiton asevoimat. Päähine on alun perin kuulunut skotlantilaiseen sotilasperinteeseen, josta se ensimmäisen maailmansodan jälkeen levisi länsimaisten armeijoiden käyttöön. Suikan ensimmäisiä sotilaallisia käyttäjiä Ison-Britannian ulkopuolella oli Yhdysvaltain armeija.

## Suomen puolustusvoimat
Suomen puolustusvoimissa suikka tuli käyttöön 1930-luvun lopulla nimellä *Kesälakki m/39*. Suomalainen suikka on maavoimilla harmaa, merivoimilla tumman sininen ja ilmavoimilla teräksensininen. Kesälakissa on maavoimilla aselajin värinen tere eli reunusnauha. Ilmavoimilla reunusnauha on kirkkaansininen ja merivoimilla keltainen. Puolustusvoimien suikassa on nahkainen leukaremmi, jota yleensä pidetään yläasennossa lakin etureunan päällä. Suikan etuosassa on leijonakokardi tai sinivalkoinen kokardi. Suomen puolustusvoimissa suikkaa käyttävät lähinnä ammattisotilaat kevyen palveluspuvun (m/83) ja meripalveluspuvun (m/95) kanssa. Varusmiehillä suikka on käytössä meripalveluspuvun kanssa.

## Merenkulkulaitos
Suomen Merenkulkulaitos siirtyi suikan käyttäjäksi toisen maailmansodan jälkeen. Aiemmin laitoksen alusten miehistöllä oli samankaltainen merimiespuku aluksen nimellä varustettuine pyöreine merimieslakkeineen kuin laivastollakin; erot olivat vähäisiä. Nämä puvut ja lakit takavarikoitiin sotavuosina laivastolle.

Sodan jälkeen, kun yleinen ilmapiiri oli joka suhteessa sodanvastainen, vanhaa merimiespukua pidettiin aivan liian sotilaallisena. Tämän vuoksi myös Merenkulkulaitos sai miehistöilleen uudet virkapuvut. Itse puku oli tavallinen kavaijipuku ja lakiksi tuli merenkulkuviranomaisten merkillä varustettu tummansininen suikka. Vain majakkalaivuri säilytti entisen koppalakkinsa; senkin kokardi uusittiin jälleen vuonna 1963 

## Lähteet

## Aiheesta muualla
Rami Bedoui

**Rami Bedoui** (, s. 19. tammikuuta 1990 Sousse) on tunisialainen jalkapalloilija. Laitapuolustajana pelaava Bedoui edustaa Tunisian pääsarjassa ES Sahelia.

## Ura
Bedoui aloitti jalkapalloilun ammattilaistasolla ES Sahelin riveissä kaudella 2011–2012.

## Maajoukkueura
Bedoui pelasi ensimmäisen maaottelunsa Tunisian paidassa Svetisiä vastaan 14. marraskuuta 2012.

Kesäkuussa 2018 Bedoui valittiin Tunisian maajoukkueeseen 2018 MM-kilpailuihin Venäjälle. Hän pelasi kisoissa yhden ottelun Panamaa vastaan.

## Lähteet
Affiliate-markkinointi

**Affiliate-markkinointi** eli kumppanuusmarkkinointi on markkinointitapa, jossa markkinoija ansaitsee palkkion siitä, että hän ohjaa asiakkaita toisen yrityksen tuotteisiin tai palveluihin, tyypillisesti verkkosivuston tai sosiaalisen median kanavan kautta. 

Markkinoija houkuttelee asiakkaita sivustolleen luomalla sinne myös muuta kiinnostavaa sisältöä. 
Kilpailu- ja kuluttajavirasto on ohjeistanut, että  hyvän markkinointitavan mukaan jokaisen kumppanuusmarkkinointilinkin kohdalla tulisi kertoa että linkki johtaa mainossisältöön. Moni affiliate-markkinointia tekevä taho ei noudata tätä sääntöä, vaan asettaa kumppanuusmarkkinointilinkkejä blogiteksteihin, arvosteluihin tai tekevät muilla tavoin piilomainontaa.

Mainostajan ja markkinoijan välisessä sopimuksessa sovitaan hinta, joka voi perustua joko siihen, moniko asiakas ostaa jotain tai pelkästään siihen, käykö asiakas mainostajan sivulla. Käytössä voi olla myös näiden yhdistelmä, mikä tarkoittaa prosenttiosuutta tehdystä kaupasta sekä kiinteää summaa asiakkaan tuomisesta mainostajalle. 

## Lähteet
Yleisluistelun Suomen-mestaruuskilpailut 1900

Suomen luistelumestaruudesta kilpailtiin neljännen kerran Helsingissä Pohjoissatamassa 25. helmikuuta 1900. Vain miehet kilpailivat. Kilpailumatkoja oli kolme ja mestaruuteen vaadittiin kaksi matkavoittoa. Franz Fredrik Wathén puolusti Suomen-mestaruuttaan menestyksellä voittamalla kaikki matkat.

### Miesten yleiskilpailu







## Lähteet
* 27.02.1900 Päivälehti no 48 
* [SpeedSkatingNews .info]
Rakentaja

**Rakentaja** voi tarkoittaa ainakin seuraavia:

*henkilö tai yritys, joka rakentaa
*rakennustyöntekijä, ammattinimike
*rakentaja, ortodoksiluostarin rakentanut johtajamunkki
**[[Rakentaja (lehti)|Rakentaja]]*, Rakennusliiton jäsenlehti
*Väylänrakennusalus ''Rakentaja'', Merenkulkulaitoksen erikoisalus
*Davit Rakentaja (1073–1123), Georgian hallitsija